**Ձեր ֆինանսական տարբերակների բացատրությունը**

Ուրախ ենք, որ Ձեր բուժօգնության կարիքների համար ընտրել եք Saint Agnes Medical Center-ը: Հուսով ենք, կարող ենք Ձեզ բարձրակարգ և գթասիրտ բուժօգնություն տրամադրել:

Մինչ ծառայությունը մատուցելը՝ **Saint Agnes-ը** պահանջում է նախապես վճարել գումարը: Այն կարող է վճարվել Saint Agnes-ի նպաստների բաժնի մեր խորհրդատուներից մեկի հետ հեռախոսային զրույցի միջոցով կամ, երբ ժամանեք հիվանդանոց, ընդունարանում գրանցվելու ժամանակ:

Մենք հասկանում ենք, որ գումարը նախապես վճարելու մասին օրենքը կարող է շփոթեցնել Ձեզ, եթե նախկինում այցելել եք մեր հաստատությունները և երբեք նախապես չեք վճարել ծառայության համար: Ուստի, խնդրում ենք համոզված լինել, որ նախապես վճարվող գումարները կկրճատվեն Ձեր սեփական գրպանից արվող ընդհանուր ծախսերից: Այս գրքույկի մեջ կարող եք գտնել հաճախակի տրվող հարցերի պատասխանները: Հուսով ենք, այն օգտակար կլինի Ձեզ:

Նկատի ունեցեք, որ ոչ մի հիվանդի չի մերժվի անհապաղ/շտապ օգնություն ցուցաբերելու մեջ՝ ծառայությունը մատուցելու պահին իր վճարելու հնարավորության հիման վրա:

Saint Agnes Medical Center-ը խտրականություն չի մտցնում հիվանդների մեջ՝ կախված նրանց վճարելու ունակությունից: Այն հիվանդները, ովքեր ֆինանսական օգնության կարիք ունեն կամ ժամանակավոր ֆինանսական դժվարություններ են կրում, Saint Agnes-ն առաջարկում է ճկուն ֆինանսական կարգավորումների համակարգ կամ լրացուցիչ ֆինանսական օգնություն:

Այցելեք մեր կայք հետևյալ հասցեով՝ ***www.samc.com*** կամ զանգահարեք մեր Նպաստների խորհրդատվական կենտրոններ հետևյալ հեռախոսահամարով՝ **(559) 450-SAMC** **(7262):**

Ի՞նչն է տարբերությունը համավճարի, համատեղ ապահովագրության, չապահովագրվող նվազագույն գումարի և սեփական գրպանից հատկացվող առավելագույն գումարի միջև:

**Ա. Սեփական գրպանից հատկացվող գումար.** Վճարման ենթակա գումար՝ հիմնված անհատի ապահովագրական ծրագրի կողմից սահմանված պայմանների վրա: Ստորև ներկայացված է համառոտ տեղեկատվություն, թե ինչը կարող է մտնել սեփական գրպանից հատկացվող գումարների մեջ:

**Բ. Համավճար (համատեղ վճարում).** Ֆիքսված գումար, որը պահանջվում է ապահովագրված բժշկական ծառայությունների համար ծառայությունը ստանալու պահին՝ համաձայն Ձեր ապահովագրական ծրագրի: Օրինակ. Վճարման ենթակա $50-ի չափ գումար՝ հիվանդանոցի Շտապ օգնության բաժանմունք կատարած ամեն մի այցի համար:

**Գ. Համատեղ ապահովագրություն.** Սա նշանակում է ապահովագրված բժշկական ծախսերի համատեղ վճարում հիվանդի և իր ապահովագրական ընկերության կողմից: Ապահովագրական ընկերությունը վճարում է ապահովագրված ծախսերի որոշ տոկոսը, իսկ հիվանդը վճարում է մնացածը:

**Դ. Չապահովագրվող նվազագույն գումար.** Հիվանդի ապահովագրված բժշկական ծախսերի մասը, որը նա պետք է վճարի ամեն օրացուցային տարվա ընթացքում՝ մինչ ապահովագրական ընկերությունը կսկսի վճարել նպաստները:

**Ե. Սեփական գրպանից հատկացվող առավելագույն գումար.** Նախապես սահմանված, սահմանափակ գումար, որը հիվանդը պետք է վճարի անմիջապես՝ մինչ ապահովագրական ընկերությունը կամ սեփական ապահովագրություն ունեցող գործատուն կվճարի հիվանդի բժշկական ծախսերի 100 տոկոսը:

Հաճախակի տրվող հարցեր

**Ինչո՞ւ է նախապես պահանջվում վճարում կատարել իմ սեփական միջոցներից:**

Saint Agnes Medical Center-ը սկսել է նախապես ստանալ գումարները որպես հարգանքի և սիրալիրության նշան մեր հիվանդների հանդեպ՝ թույլ չտալով նրանց անհանգստանալ հիվանդանոց կատարած այցելության հետ կապված ֆինանսական հարցերի մասին: Այս նախապես կատարած վճարումը կկրճատվի ձեր ընդհանուր ծախսերից: Ապահովագրական ընկերության կողմից կատարած վճարումից հետո Ձեզ կներկայացվի հաշիվ մնացած ծախսերի համար:

**Ի՞նչ վճարման տարբերակներ ունեմ:**

Հիվանդանոցն ընդունում է չեկով, կրեդիտ քարտով, դեբետային քարտով և կանխիկ վճարումներ:

**Ի՞նչ կլինի այն դեպքում, եթե ես չունեմ ապահովագրություն կամ ի վիճակի չեմ վճարել սեփական գրպանից հատկացվող գումարը:**

Saint Agnes Medical Center-ն առաջարկում է ճկուն ֆինանսական կարգավորումների համակարգ, ինչը թույլ կտա համապատասխանեցնել Ձեր անհատական կարիքներին: Այն հիվանդներին, ովքեր չեն կարող վճարել անհրաժեշտ բժշկական ծառայությունների համար, կցուցաբերվի առավելագույնս օգնություն՝ բժշկական վճարային հաշիվները վճարելու համար, այդ թվում նաև հետևյալ տարբերակներով.

* **Վճարային ծրագրեր կամ հիվանդի վարկեր** – Հիվանդները կարող են վճարել ծառայությունների դիմաց ամսե-ամիս որոշակի ժամանակի ընթացքում:
* **Պետական օգնության ծրագրեր** – Մեր թիմը կարող է օգնել Ձեզ գտնելու պետական ծրագրեր, որոնց համար Դուք կարող եք իրավասու լինել:
* **Ֆինանսական օգնության ծրագրեր** – Գոյություն ունեն ծրագրեր այն հիվանդների համար, ովքեր իրավասու չեն ճանաչվել նահանգային/ֆեդերալ օգնության համար, սակայն միևնույնն է չունեն համապատասխան ֆինանսական միջոցներ: Ֆինանսական միջոցների գնահատում կատարելուց հետո Ձեզ կարող է տրամադրվել ֆինանսական օգնություն՝ Saint Agnes-ում տրամադրված ծառայությունների համար:

**Ինչո՞ւ է մեկ այցելության համար մի քանի վճարային հաշիվ ներկայացվել:**

Saint Agnes-ը պատասխանատու է միայն հիվանդանոցի ծառայությունների համար հաշիվ ներկայացնելու և այդ գումարները հավաքելու համար: Եթե որոշ բժիշկներ չեն աշխատում հիվանդանոցում (չեն վարձատրվում հիվանդանոցի կողմից), նրանք պետք է առանձին հաշիվ ներկայացնեն իրենց ծառայությունների համար: Երկարատև բժշկական սարքավորումների տրամադրման և շտապ օգնության ընկերությունները նույնպես առանձին հաշիվ են ներկայացնում:

Կախված մատուցած ծառայություններից՝ Դուք կարող եք ստանալ նաև առանձին հաշիվ ստորև նշված մեկ կամ մի քանի խմբերից: Եթե հարցեր ունեք, խորհուրդ ենք տալիս դիմել վճարային հաշիվը ներկայացնող համապատասխան գրասենյակ:

Արտաքին ընկերությունների (որտեղից հնարավոր է վճարային հաշիվ ստանաք) ամբողջական ցանկը տեսնելու համար այցելեք ***www.samc.com*** կայք:

**Շտապ օգնություն**

*Շտապ օգնության ընկերությունների ամբողջական ցանկը հասանելի է* ***samc.com*** կայքում

**Անեսթեզիոլոգիա**

Ֆրեսնո քաղաքում գործողանեսթեզիոլոգ-խորհրդատուներ **(559) 436-0871**

**Երկարատև օգտագործման բժշկական սարքավորումներ**

DJO Global, Inc. **888-225-4398**

**Շտապ օգնության բաժանմունք**

CEP – ԱմերիկայիԿալիֆորնիա նահանգի շտապ օգնության բժիշկներ **(800) 498-7157** OB Hospitalist Group (OBHG) **(864) 908-3627**

**Ստացիոնար բժիշկներ**

CEP – Ամերիկայի Կալիֆորնիա նահանգի շտապ օգնության բժիշկներ **(800) 498-7157**

**Լաբորատորիա/Ախտաբանություն**

Saint Agnes-ի ախտաբանության բժշկական խումբ **(877) 411-9005** կամ **(800) 775-4238**

**Ճառագայթային թերապիա**

cCare-Կալիֆորնիայում գործող քաղցկեղի մասնագետներ **(559) 438-1245**

**Ռադիոլոգիա (ռենտգենյան հետազոտում, ՀՏ սկանավորում, ՄՌՏ, միջուկային բժշկություն)**

Wishon Radiological Medical Group, Inc. **(559) 485-8330**

Շնորհակալություն Saint Agnes հիվանդանոցին Ձեզ բուժօգնություն ցուցաբերելու հնարավորություն տալու համար:

Հետագա հարցերի համար խնդրում ենք դիմել մեր Նպաստների խորհրդատվության կենտրոն՝ **(559) 450-SAMC** **(7262)**:

Saint Agnes Medical Center-ը պահպանում է կիրառելի Ֆեդերալ քաղաքացիական իրավունքների մասին օրենքները և խտրականություն չի մտցնում ռասայական, մաշկի գույնի, ազգային պատկանելիության, տարիքային, հաշմանդամության կամ սեռի հիման վրա: